stanford-oval/wikipedia huggingface dataset:
อัสนี โชติกุล

| อัสนี โชติกุล |
| --- | --- |

ข้อมูลพื้นฐาน
ชื่อเกิด: อัสนี โชติกุล
รู้จักในชื่อ: ป้อม
เกิด: 9 เมษายน พ.ศ. 2498 (69 ปี)
ที่เกิด: อำเภอเมืองเลย จังหวัดเลย ประเทศไทย
แนวเพลง: ร็อก ร็อกแอนด์โรล โปรเกรสซีฟร็อก ฮาร์ดร็อก นิวเวฟ ลูกทุ่ง เพื่อชีวิต ลูกกรุง กอธิค โฟล์ค
อาชีพ: นักร้อง นักดนตรี โปรดิวเซอร์ นักแต่งเพลง
เครื่องดนตรี: กีตาร์,เบส,ซึง (พิณอีสาน),ฮาร์โมนิก้า
ช่วงปี: พ.ศ. 2518 - ปัจจุบัน
ค่ายเพลง: จีเอ็มเอ็ม แกรมมี่ มอร์ มิวสิก สหภาพดนตรี

สมาชิก: อัสนี-วสันต์
อดีตสมาชิก: อีสซึ่น โอเรียลเต็ลฟังก์ บัตเตอร์ฟลาย

เว็บไซต์: แฟนเพจเฟซบุ๊กอย่างเป็นทางการของ อัสนี โชติกุล
อัสนี โชติกุล หรือ (ชื่อเล่น: ป้อม) เป็นนักร้อง มือกีตาร์ โปรดิวเซอร์ และนักแต่งเพลง เป็นที่รู้จักในฐานะสมาชิกของ อัสนี วสันต์  รวมทั้งเป็นอดีตสมาชิกของวง อีสซึ่น , โอเรียลเต็ล ฟังก์ และกลุ่มบัตเตอร์ฟลาย
ประวัติ

อัสนีเป็นคนตำบลกุดป่อง อำเภอเมืองเลย จังหวัดเลย เกิดเมื่อวันที่ 9 เมษายน พ.ศ. 2498 สูง 165 ซม. มีพี่น้อง 4 คน บิดาเป็นทนาย มารดาเป็นครู เริ่มเล่นกีตาร์ตั้งแต่อายุ 10 ขวบ ชอบดนตรีแนวร็อกแอนด์โรล จบมัธยมศึกษา (มศ.5) จากโรงเรียนเลยพิทยาคม แล้วเข้ากรุงเทพ มาศึกษาต่อที่มหาวิทยาลัยรามคำแหง คณะนิติศาสตร์  ต่อมาปี พ.ศ. 2517 ได้เข้าประกวดดนตรีโฟล์กซอง โดยได้ชนะเลิศการประกวดชิงแชมป์โฟล์คซองแห่งประเทศไทย พ.ศ. 2517 หลังได้รางวัลชนะเลิศ  อาจารย์วิมล จงวิไล ซึ่งเป็นหนึ่งในกรรมการได้พาไปอัดเสียง เป็นจุดกำเนิดของวง อีสซึ่น (Isn't) ตามสำเนียงคำว่า อีสาน กับน้องชาย วสันต์ โชติกุล และ จุมพฏ ปัญญามงคล หลังจากนั้นอัสนีได้ออกจากวงอีสซึ่น มาอยู่กับวงโอเรียนเต็ล ฟังก์ ที่โรงแรมมณเฑียร และได้รู้จักกับ เรวัต พุทธินันทน์ สุรสีห์ อิทธิกุล กฤษณ์ โชคทิพย์พัฒนา ดนู ฮันตระกูล บรูซ แกสตัน  และวงบัตเตอร์ฟลาย โดยอัสนีได้ทำงานเป็นโปรดิวเซอร์ที่กรุงลอนดอน ประเทศอังกฤษ อยู่ช่วงหนึ่ง และกลับมาออกอัลบั้มแรกชุด บ้าหอบฟาง ร่วมกับน้องชายในนาม "อัสนี-วสันต์"
นอกจากนี้ยังเคยเป็นมือกีตาร์ให้กับ เรวัต พุทธินันท์ ในอัลบั้ม  เต๋อ 1 จนถึงอัลบั้ม ชอบก็บอกชอบ   อีกทั้งยังได้ก่อตั้งบริษัท มอร์ มิวสิค ในปี พ.ศ. 2538 ในเวลาต่อมามีการลดขนาดองค์กรทำให้ มอร์ มิวสิก และค่ายเพลงย่อยในเครือจีเอ็มเอ็มต้องปิดกิจการลงไป ในปี พ.ศ. 2554 ได้ก่อตั้ง บริษัท สหภาพดนตรี จำกัด ร่วมกับ นิติพงษ์ ห่อนาค และ ชาตรี คงสุวรรณ โดยมีจุตินันท์ ภิรมย์ภักดี และ วุฒินันท์ ภิรมย์ภักดี เข้าร่วมหุ้นด้วย และในปี พ.ศ. 2558 ได้เปลี่ยนชื่อบริษัทใหม่เป็น มิวสิกมูฟเอนเตอร์เทนเมนต์
รางวัลที่ได้รับ

พ.ศ. 2518 ชนะเลิศการประกวดโฟล์คซอง ของชมรมโฟล์คซองแห่งประเทศไทย
พ.ศ. 2532 รางวัลส่งเสริมและประสานงานเยาวชนแห่งชาติ ประจำปี พ.ศ. 2531-2532 (เพลงทำดีได้ดี)
พ.ศ. 2536 รางวัลสีสันอวอร์ดส อัลบั้มยอดเยี่ยม “รุ้งกินน้ำ” และสาขาศิลปินยอดเยี่ยม
พ.ศ. 2536 รางวัลสีสันอวอร์ดส เพลงในการบันทึกเสียงยอดเยี่ยม (เพลง ทุกข์ไม่เว้นวันราชการ)
พ.ศ. 2539 ศิลปินยอดเยี่ยม รางวัลพระพิฆเนศทองพระราชทาน จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2548 รางวัลผู้มีอุปการะคุณห้องสมุดแห่งประเทศไทย พระราชทาน จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี (ห้องสมุด อัสนี-วสันต์ จ.เลย)
พ.ศ. 2548 รับพระราชทานปริญญาดุษฎีบัณฑิตกิตติมศักดิ์ให้กับผู้ทำคุณประโยชน์กับท้องถิ่น จากมหาวิทยาลัยราชภัฎเลย
พ.ศ. 2552 รางวัลพิเศษ SEED HALL OF FAME จากงานประกาศผลรางวัล SEED AWARD ครั้งที่ 4 ณ หอประชุมใหญ่ มหาวิทยาลัยธรรมศาสตร์ (ท่าพระจันทร์)
พ.ศ. 2554 รางวัลไทยประดิษฐ์ - รางวัลพิเศษมอบให้กับผลงานที่มีชื่อเสียงมายาวนานและเป็นฝีมือคนไทยแท้ จากงานประกาศผลรางวัลแชนแนลวีไทยแลนด์มิวสิกวิดีโออวอร์ดส CHANNEL[V] MUSIC VIDEO AWARD ครั้งที่  7 เพลงของเรา จัดโดยแชนแนลวีไทยแลนด์ ณ คริสตัล ดีไซน์ เซ็นเตอร์พ.ศ. 2536
แหล่งข้อมูลอื่น

อัสนี โชติกุล ที่เฟซบุ๊ก
อัสนี โชติกุล ที่เฟซบุ๊ก
| ด ค กอัสนี-วสันต์ |
| --- | --- |
อัสนี โชติกุล   • วสันต์ โชติกุล
อัลบั้ม: บ้าหอบฟาง (2529)  •  ผักชีโรยหน้า (2530) •  กระดี่ได้น้ำ (2531) •  ฟักทอง (2532) •  สับปะรด (2533) •  รุ้งกินน้ำ (2536) • บางอ้อ (2540) •  จินตนาการ (2545) •  เด็กเลี้ยงแกะ (2549)
อัลบั้มพิเศษ: พักร้อน (2550)
เพลงที่ได้รับความนิยม: บ้าหอบฟาง • ก็เคยสัญญา • เธอปันใจ • กรุงเทพมหานคร • อยากจะลืม • รักเธอเสมอ • สายล่อฟ้า • บังอรเอาแต่นอน • บังเอิญติดดิน • ยินดีไม่มีปัญหา • ทำดีได้ดี • ลงเอย • สิทธิ์ของเธอ
ทีมงานเบื้องหลัง: สีส้ม เอี่ยมสรรพางค์  •  กัลยารัตน์ วารณะวัฒน์  •  กฤษณ์ โชคทิพย์พัฒนา  •  อภิไชย เย็นพูนสุข
ดูเพิ่มเติม: อีสซึ่น (อดีตสมาชิก) •  เรวัต พุทธินันทน์ •  ชีวิตสัมพันธ์
ประเทศสโลวาเกียในโอลิมปิกฤดูหนาว 2018

| ประเทศสโลวาเกีย ในโอลิมปิกฤดูหนาว 2018 |
| --- | --- |
ธงชาติสโลวาเกีย
รหัสประเทศ: SVK
เอ็นโอซี: คณะกรรมการโอลิมปิกและกีฬาสโลวัก
เว็บไซต์: www.olympic.sk (ในภาษาสโลวัก)
ณ พย็องชัง, ประเทศเกาหลีใต้ 9–25 กุมภาพันธ์ ค.ศ. 2018
นักกีฬา: 56 คน (ชาย 41 คน / หญิง 15 คน) ใน 7 ชนิดกีฬา
ผู้เชิญธงชาติ (พิธีเปิด): เวโรนิกา เบเลซ-ซูซูโลวา
ผู้เชิญธงชาติ (พิธีปิด): เปตรา วัลโฮวา
เหรียญ อันดับ 17:  ทอง 1 เงิน 2 ทองแดง 0 รวม 3 
การเข้าร่วมแข่งขันโอลิมปิกฤดูหนาว
1994 1998 2002 2006 2010 2014 2018 2022
การเข้าร่วมในนามของชาติอื่น
 เชโกสโลวาเกีย (1924–1992)
ประเทศสโลวาเกีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกสโลวาเกียเป็นตัวแทนประเทศสโลวาเกียในการส่งนักกีฬาเข้าร่วมแข่งขันทั้งหมดจำนวน 56 คน ใน 7 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
| สกีลงเขา | 3 | 4 | 7 |
| ทวิกีฬา | 5 | 5 | 10 |
| สกีลงเขา | 3 | 2 | 5 |
| สเกตลีลา | 1 | 2 | 3 |
| ฮอกกี้น้ำแข็ง | 25 | 0 | 25 |
| ลูช | 4 | 1 | 5 |
| สโนว์บอร์ด | 0 | 1 | 1 |
| รวม | 41 | 15 | 56 |
สกีลงเขา

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
สกีข้ามทุ่ง

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศสโลวาเกียในโอลิมปิก
รายชื่อผู้เชิญธงชาติสโลวาเกียในโอลิมปิก
รายชื่อนักกีฬาสโลวาเกียที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2018 ที่ พย็องชัง ประเทศเกาหลีใต้ |
| --- | --- | --- |
| แอฟริกา |   เอริเทรีย   กานา   เคนยา   มาดากัสการ์   โมร็อกโก   ไนจีเรีย}   แอฟริกาใต้   โตโก  |  |
| อเมริกา |   อาร์เจนตินา   เบอร์มิวดา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   จาเมกา   เม็กซิโก   สหรัฐ  |  |
| เอเชีย |   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   เกาหลีเหนือ   ปากีสถาน   ฟิลิปปินส์   สิงคโปร์   เกาหลีใต้   จีนไทเป   ไทย   อุซเบกิสถาน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   ออสเตรเลีย   นิวซีแลนด์   ตองงา  |  |
| อื่นๆ |   เกาหลี   นักกีฬาโอลิมปิกจากรัสเซีย  |  |
ประเทศสโลวาเกียในโอลิมปิกฤดูหนาว 2014

| ประเทศสโลวาเกีย ในโอลิมปิกฤดูหนาว 2014 |
| --- | --- |

รหัสประเทศ: SVK
เอ็นโอซี: คณะกรรมการโอลิมปิกและกีฬาสโลวัก
เว็บไซต์: www.olympic.sk (ในภาษาสโลวัก)
ณ โซชิ
นักกีฬา: 63 คน  ใน 9 ชนิดกีฬา
ผู้เชิญธงชาติ (พิธีเปิด): ซเดโน่ ชาร่า
ผู้เชิญธงชาติ (พิธีปิด): อนาสตาเซีย คุซมินา
เหรียญ อันดับ 21:  ทอง 1 เงิน 0 ทองแดง 0 รวม 1 
การเข้าร่วมแข่งขันโอลิมปิกฤดูหนาว
1994 1998 2002 2006 2010 2014 2018 2022
การเข้าร่วมในนามของชาติอื่น
 เชโกสโลวาเกีย (1924–1992)
ประเทศสโลวาเกีย เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกสโลวาเกียเป็นตัวแทนประเทศสโลวาเกียในการส่งนักกีฬาเข้าร่วมแข่งขันทั้งหมดจำนวน 63 คน ใน 9 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 สกีลงเขา: 
 ทวิกีฬาฤดูหนาว: 
 บอบสเล: 
 สกีข้ามทุ่ง: 
 สเกตลีลา: 
 สกีลีลา: 
 ฮอกกี้น้ำแข็ง: 
 ลูช: 
 สเกตความเร็วระยะสั้น: 
| รวม |  |  | 63 |
สกีลงเขา

ผลการแข่งขันดังนี้ :
| นักกีฬา | รายการ | Run 1> เวลา | Run 1> อันดับ | Run 2> เวลา | Run 2> อันดับ | รวม> เวลา | รวม> อันดับ |
| --- | --- | --- | --- | --- | --- | --- | --- |
สกีข้ามทุ่ง

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | ก่อนรองฯ> ผล | ก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศสโลวาเกียในโอลิมปิก
รายชื่อผู้เชิญธงชาติสโลวาเกียในโอลิมปิก
รายชื่อนักกีฬาสโลวาเกียที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2014 ที่ โซชี ประเทศรัสเซีย |
| --- | --- | --- |
| แอฟริกา |   โมร็อกโก   โตโก   ซิมบับเว  |  |
| อเมริกา |   อาร์เจนตินา   เบอร์มิวดา   บราซิล   หมู่เกาะบริติชเวอร์จิน   แคนาดา   ซีลอน   ชิลี   ดอมินีกา   จาเมกา   เม็กซิโก   ปารากวัย   เปรู   สหรัฐ   เวเนซุเอลา   หมู่เกาะเวอร์จิน  |  |
| เอเชีย |   จีน   จีนไทเป   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มองโกเลีย   เนปาล   ปากีสถาน   ฟิลิปปินส์   เกาหลีใต้   ทาจิกิสถาน   ไทย   อุซเบกิสถาน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   ออสเตรเลีย   นิวซีแลนด์   ตองงา  |  |
| อื่นๆ |   ทีมอิสระ  |  |
ฮิวงะ ฮินาตะ

| --- | --- |
ฮิวงะ ฮินาตะ (ฮินาตะ)
ฮิวงะ ฮินาตะ
ชื่อภาษาญี่ปุ่น: 日向 ヒナタ   (ฮิวงะ ฮินะตะ)
โรมะจิ: Hyūga Hinata
ปรากฏตัวตอนแรก: ไม่ปรากฏ
สังกัด: หมู่บ้านโคโนฮะ
อาจารย์: ยูฮิ คุเรไน
ลูกศิษย์: ไม่มี
ทีม: ทีม 8
ขั้น: Part I: เกะนิน Part II: จูนิน
วันเกิด: 27 ธันวาคม
กรุ๊ปเลือด: A
ฉายา: ผู้นำตระกูล เจ้าหญิงเนตรสีขาว เจ้าหญิงฮิวงะ
หมวดหมู่ นินจาคาถาโอ้โฮเฮะ
ฮิวงะ ฮินาตะ (ญี่ปุ่น: 日向 ヒナタ; โรมาจิ: Hyūga Hinata; ทับศัพท์: ฮีวงะ ฮินะตะ) ตัวละครสมทบจากการ์ตูนเรื่องนินจาคาถาโอ้โฮเฮะ หลังจากอนิเมะ Ay the last movie ฮินะตะเปลี่ยนมาใช้นามสกุลสามีเป็นอุซึมากิ ฮินาตะ
ครอบครัว

ฮิวงะ ฮิอาชิ (พ่อ)
ฮิวงะ ฮิซาชิ (อา)
ฮิวงะ ฮานาบิ (น้องสาว)
ฮิวงะ เนจิ (ลูกพี่ลูกน้อง)
อุซึมากิ นารูโตะ(สามี)
โบรูโตะ (ลูกชาย)
ฮิมาวาริ (ลูกสาว)
คาวากิ (ลูกชายบุญธรรม)
ประวัติ

ฮิวงะ ฮินาตะ คุโนะอิจิจาก หมู่บ้านโคโนฮะ ทายาทหญิงแห่งตระกูลหลักของกลุ่มฮิวงะ เมื่อฮินาตะอายุได้ 3 ปี วันเดียวกับที่ ฮิวงะ เนจิลูกพี่ลูกน้องจากตระกูลสาขา อายุ 4 ปี เนจิ ได้ถูกประทับอักขระ"ปักษาในกรง" เพื่อเป็นสัญลักษณ์ว่าจะปกป้องตระกูลหลัก โดยเมื่อใดก็ตามที่ทรยศ สัญลักษณ์ปักษาในกรงจะส่งผลให้ผู้ใช้บาดเจ็บและล้มตาย ปักษาในกรงยังเป็นวิธีป้องกันความลับของเนตรสีขาว อักขระจะถูกกระตุ้นให้ทำลายความสามารถเนตรสีขาวในตัวบุคคลนั้น จุดนี้เองที่ทำให้เนจิ เกลียดฮินาตะ เพราะพ่อของเนจิได้ยอมเสียชีวิตเพื่อปกป้องตระกูลฮิวงะ ฮินาตะสูง 164 ซม.หนัก 47 กก.
เนื้อเรื่อง

ฮิวงะ ฮินาตะ เป็นผู้หญิงที่ค่อนข้างขี้อาย แอบชอบเอมากเวลาเจอหน้านารูโตะเมื่อไร เธอจะเงียบและหน้าแดงหรือไม่ก็จะเป็นลมไปทันทีในการสอบจูนิน ฮินาตะได้ต่อสู้กับเนจิในรอบคัดเลือกเข้ารอบสุดท้าย โดยฮินาตะจะพยายามเปลี่ยนวิถีชีวิตตัวเอง และด้วยแรงเชียร์ของนารูโตะ


โดยถึงฮินาตะรู้ว่าไม่สามารถชนะเนจิได้ แต่ฮินาตะได้สู้จนสุดความสามารถและแพ้สลบไป ในช่วงวันสอบสุดท้ายรอบสุดท้ายในตอนนั้นนารูโตะได้พูดว่าสู้ๆนะฮินาตะ ทำให้ฮินาตะมีกำลังใจและในช่วงตอนที่นารูโตะสู้กับเนจิ ฮินาตะเกิดอาการป่วยแต่ยังโชคดีที่หน่วยลับที่นินจาแพทย์ (คาบุโตะปลอมตัว) ช่วยไว้ได้หลังจากเรื่องราวการตามหาซาสึเกะจบลง ซึ่งหลังจากนั้นนารูโตะโวยวายจะต้องตามหาซาสึเกะทำให้ฮินาตะต้องการช่วยนารูโตะจึงเริ่มภารกิจตามหาแมลงชื่อบิกโค ในช่วงก่อนไปทำภารกิจฮินาตะที่กำลังเร่งรีบจนเกือบจะชนเนจิแต่ทว่าฮินาตะหลบได้พ้นด้วยการหมุนขาซึ้งทำให้รู้ว่าฮินาตะตั้งใจฝึกซ้อมกับ อะบุราเมะ ชิโนะ และ อินุซึกะ คิบะ ทำให้เกิดท่ามวยอ่อน 8 ทิศ 64 หมัดแบบฉบับฮินาตะที่เป็นการผสมระหว่างคลื่นสวรรค์และ 8 ทิศ 64 หมัดซึ่งมีความอ่อนช้อย ซึ่งยังขาดความเข้มแข็งทางด้านจิตใจและเป็นพลังที่ไม่ได้ถนัดในด้านถล่ม
หลังจากอนิเมะ Ay the last movie เป็นต้นไปฮินาตะได้วางมือจากการเป็นนินจาและกลายเป็นแม่บ้านเต็มตัวดูแลลูกๆ และสามีที่เป็นโฮคาเงะ ซึ่งมีเวลาอยู่บ้านช่วยดูแลลูก ฮินาตะรักสามีมากถึงขนาดยอมตายแทนให้กันยังได้และไม่เคยมีเรื่องทะเลาะกันเลย
คาถา

เนตรสีขาว
มวยอ่อน
คลื่นสวรรค์ (มีลักษณะเป็นตาข่าย แต่ใช้ป้องกัน)
ฝ่ามือแปดทิศ64ฝ่ามือ(มีลักษณะเป็นตาข่าย และโจมตีเหมือนเนจิ)
มวยก้าวสิงห์คู่
ฝ่ามือว่างแปดทิศ
มวยอ่อนแปดทิศ 32 ฝ่ามือ(ใช้ตอนสู้กับกูเรน)
มวยอ่อนแปดทิศ 64 ฝ่ามือ
มวยแปดทิศฝ่ามือกำแพงอากาศ(ในเล่มที่ 55)
ม่านพลังค่ายผนึก 4 ทิศ(ภาคอสูร 3 หางใช้กับซากุระ อิโนะ ชิซึเนะ)
มวยก้าวสิงห์คู่ 64 ฝ่ามือ มังงะตอนที่ 633
มวย 90 ฝ่ามือ
โจ เฮนส์ (นักการเมือง)

โจเซฟ อี. เฮนส์ (เกิดเมื่อวันที่ 23 กันยายน ค.ศ. 1923 – เสียชีวิตเมื่อวันที่ 5 มกราคม ค.ศ. 2015) เป็นนักการเมืองจากสหรัฐ โจ เฮนส์ จบการศึกษาคณะการจัดการฟาร์มและเศรษฐกิจในชนบท มหาวิทยาลัยโอไฮโอสเตต และเป็นชาวนา ก่อนที่จะมาเป็นสมาชิกสภาผู้แทนราษฎรรัฐโอไฮโอ ตั้งแต่วันที่ 3 มกราคม ค.ศ. 1981 จนถึงวันที่ 4 พฤศจิกายน ค.ศ. 1999 สังกัดพรรคริพับลิกัน
ไทยลินุกซ์เวิร์กกิงกรุ๊ป

| --- | --- |
ชื่อย่อ: TLWG
คําขวัญ: คนไทยใช้ลินุกซ์
ก่อตั้ง: พ.ศ. 2541
เว็บไซต์: เว็บไซต์ทางการ
ไทยลินุกซ์เวิร์กกิงกรุ๊ป (อังกฤษ: Thai Linux Working Group; ชื่อย่อ: TLWG) เป็นกลุ่มนักพัฒนาอาสาสมัครที่มุ่งเน้นปรับปรุงซอฟต์แวร์บนลินุกซ์ให้สามารถใช้งานภาษาไทยได้ โดยเน้นกระบวนการพัฒนาแบบแก้ไข ปรึกษาสาธารณชน และส่งกลับไปต้นน้ำ ก่อตั้งเมื่อเดือนกันยายน พ.ศ.2541 โดยได้รับการสนับสนุนช่วงก่อตั้งจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ
ต่อมา พ.ศ. 2542 กลุ่ม TLWG ได้สร้างลินุกซ์ที่ชื่อว่า MaTEL (Mandrake and Thai Extension Linux) ออกมา ซึ่งต่อมาได้ถูกเปลี่ยนชื่อและพัฒนาจนกลายเป็นลินุกซ์ทะเลในเวลาต่อมา
ปัจจุบันซอร์สโค้ดทั้งหมดของกลุ่ม TLWG ได้ย้ายจาก linux.thai.net ไปอยู่บน GitHub ตั้งแต่ พ.ศ. 2559 เป็นต้นมา
ผลงาน

ผลงานที่ TLWG เป็นผู้สร้างสรรค์ เช่น ลินุกซ์ทะเล, LibThai, SWATH, Fonts-TLWG และการปรับปรุงให้ LaTeX รองรับภาษาไทย
แหล่งข้อมูลอื่น

เว็บไซต์ทางการของกลุ่ม TLWG
GitHub ของกลุ่ม TLWG
ภาษาภิล

| ภาษาภิล |
| --- | --- |
भीली, ભીલી
ประเทศที่มีการพูด: ประเทศอินเดีย
ภูมิภาค: ภิลประเทศ (ดาดราและนครหเวลี และดามันและดีอู, รัฐมัธยประเทศ, รัฐคุชราต, รัฐราชสถาน, รัฐมหาราษฏระ)
ชาติพันธุ์: ชาวภิล
จำนวนผู้พูด: 3,206,533  (2011 census)
ตระกูลภาษา: อินโด-ยูโรเปียน  อินโด-อิเรเนียนอินโด-อารยันอินโด-อารยันตะวันตกภิลกลางภาษาภิล
ระบบการเขียน: อักษรเทวนาครี, อักษรคุชราต
รหัสภาษา
ISO 639-3: มีหลากหลาย: bhb – Bhili (Bhagoria, Bhilboli, Patelia) gas – Adiwasi Garasia gra – Rajput Garasia (Dungri)
ภาษาภิล (ภิล: भीली) เป็นภาษาอินโด-อารยันตะวันตกที่ใช้พูดในรัฐราชสถาน รัฐคุชราต รัฐมหาราษฏระ และรัฐมัธยประเทศ ชื่ออื่นของภาษานี้ได้แก่ ภโคเรีย และ ภิโพลี ภาษาภิลจัดอยู่ในกลุ่มภาษาภิล ซึ่งมีความใกล้ชิดกับภาษาคุชราตและภาษาราชสถาน ภาษานี้เขียนด้วยอักษรเทวนาครี
ตัวอย่างข้อความภาษาภิลบางส่วน
อูบุนตูไคลิน

| --- | --- |

ผู้พัฒนา: National University of Defense Technology, Canonical Ltd., Ubuntu Kylin Community
ตระกูล: Unix-like
รูปแบบ รหัสต้นฉบับ: Open source
วันที่เปิดตัว: 25 เมษายน 2013; 11 ปีก่อน (2013-04-25)
รุ่นเสถียร: 14.10 / 23 ตุลาคม 2014; 10 ปีก่อน (2014-10-23)
ภาษาสื่อสาร: ภาษาจีนตัวย่อ
ตัวจัดการ แพกเกจ: dpkg
ชนิดเคอร์เนล: Monolithic (ลินุกซ์เคอร์เนล)
ยูเซอร์แลนด์: GNU
ส่วนติดต่อผู้ใช้ปริยาย: Unity shell on top of GNOME 3.x
สัญญาอนุญาต: ซอฟต์แวร์เสรี licenses (mainly GPL)
เว็บไซต์: www.ubuntukylin.com
อูบุนตูไคลิน (อังกฤษ: Ubuntu Kylin) เป็นระบบปฏิบัติการอูบุนตูรุ่นภาษาจีน
โดยรุ่นนี้เป็นรุ่นที่รวมความสามารถต่าง ๆ ที่มาจาก Kylin OS มาไว้ในตัวระบบด้วย โดยในปี พ.ศ. 2556 Canonical ได้ร่วมมือกับ Ministry of Industry and Information Technology of the People's Republic of China ในการสร้าง และออกระบบปฏิบัติการอูบุนตูที่รวมความสามารถ โดยมุ่งเป้าหมายไปที่ตลาดในประเทศจีน Ubuntu Kylin สามารถใช้ได้กับคอมพิวเตอร์ทุก ๆ เครื่อง
โดยรุ่นแรกที่ออกมาคือ Ubuntu Kylin 13.04 ซึ่งออกมาเมื่อวันที่ 25 เมษายน พ.ศ. 2556 ซึ่งเป็นวันเดียวกับที่ออก Ubuntu 13.04 ด้วย โดยเพิ่มความสามารถ Chinese input methods, ปฏิทินจันทรคติจีน, a weather indicator, และการค้นหาเพลงออนไลน์จาก Dash
ในรุ่นล่าสุดของ Ubuntu Kylin 14.10 ก็ได้มีการออกโปรแกรม Ubuntu Kylin Software Center (UKSC) ขึ้นมา และชุดซอฟต์แวร์อำนวยความสะดวกในการใช้งานคอมพิวเตอร์ที่เรียกว่า Youker Assistant
นอกจากนี้ ทีมงานที่พัฒนา Ubuntu Kylin ก็ได้ร่วมมือกับ Sogou ในการพัฒนา Sogou Input Method for Linux ด้วย แต่เนื่องจากว่าโปรแกรมนี้ไม่อยู่ในส่วนหนึ่งของซอฟต์แวร์เสรี จึงไม่ได้ถูกรวมไว้ในแผ่นติดตั้งของ  Ubuntu Kylin แต่สามารถดาวน์โหลดได้จากเว็บไซต์ UKSC หรือ Sogou
ประวัติการออกรุ่น

รุ่นล่าสุดของ Ubuntu Kylin คือรุ่น 15.04
แหล่งข้อมูลอื่น

เว็บไซต์ทางการ
Ubuntu Kylin, หน้าหลักของทีมงาน Ubuntu Kylin จาก wiki.ubuntu.com.
อภิชาติพงศ์ วีระเศรษฐกุล

| อภิชาติพงศ์ วีระเศรษฐกุล |
| --- | --- |
อภิชาติพงศ์ วีระเศรษฐกุล ในปี 2553
สารนิเทศภูมิหลัง
เกิด: 16 กรกฎาคม พ.ศ. 2513 (54 ปี)
อาชีพ: ผู้กำกับภาพยนตร์ , นักเขียนบทภาพยนตร์
ปีที่แสดง: พ.ศ. 2537 - ปัจจุบัน
ฐานข้อมูล
IMDb
ThaiFilmDb
อภิชาติพงศ์ วีระเศรษฐกุล (ชื่อเล่น "เจ้ย" ต่างประเทศเรียก "Joe") เกิดวันที่ 16 กรกฎาคม พ.ศ. 2513 ณ กรุงเทพมหานคร เติบโตในจังหวัดขอนแก่น โดยเป็นบุตรชายของ นายสุวัฒน์ วีระเศรษฐกุล อดีตสมาชิกสภาผู้แทนราษฎรจังหวัดขอนแก่น กับนางอรุณ วีระเศรษฐกุล สำเร็จการศึกษาระดับปริญญาตรี คณะสถาปัตยกรรมศาสตร์ มหาวิทยาลัยขอนแก่น และปริญญาโท ศิลปกรรมศาสตรมหาบัณฑิต สาขาภาพยนตร์ จากสถาบันศิลปะชิคาโก​ (Art Institute of Chicago) เริ่มต้นผลิตภาพยนตร์และวิดีโอตั้งแต่ต้นปี พ.ศ. 2533 เป็นหนึ่งในผู้ผลิตภาพยนตร์ไม่กี่คนในประเทศไทยที่ทำงานนอกระบบสตูดิโอ อภิชาติพงศ์มักทดลองโดยยึดหลักโครงเรื่องที่อิงมาจากละครโทรทัศน์ ละครวิทยุ การ์ตูน และภาพยนตร์เก่า ๆ มักได้แรงบันดาลใจมาจากเมืองเล็ก ๆ มักใช้นักแสดงที่ไม่มีประสบการณ์ ไม่ใช่มืออาชีพ และใช้บทสนทนาสด
พ.ศ. 2543 ภาพยนตร์สารคดีเรื่องยาวเรื่องแรกของเขา ดอกฟ้าในมือมาร (Mysterious Object at Noon) ได้เข้าร่วมเทศกาลภาพยนตร์นานาชาติมากมาย และได้รับคำวิจารณ์พร้อมรางวัล 4 รางวัล และเป็นหนึ่งในภาพยนตร์ที่ดีที่สุดในปี 2543 โดยนักวิจารณ์นิตยสาร The village voice อภิชาติพงศ์เปิดบริษัทภาพยนตร์ Kick the Machine โดยผลิตภาพยนตร์เรื่อง สุดเสน่หา (Blissfully Yours) ได้รับรางวัล Un Certain Regard ในเทศกาลภาพยนตร์เมืองคานส์ (Cannes Film Festival) ประจำปี พ.ศ. 2545 ณ ประเทศฝรั่งเศส ถูกจัดเป็นหนึ่งในภาพยนตร์ที่ดีที่สุดที่คานส์โดยนิตยสาร Le Cahiers du Cinema พ.ศ. 2547 ภาพยนตร์เรื่อง สัตว์ประหลาด! (Tropical Malady) ซึ่งร่วมกับบริษัท Anna Sanders Films ประเทศฝรั่งเศส ได้รับรางวัล The Jury Prize และเป็นภาพยนตร์ไทยเรื่องแรกที่ได้รับเข้าเลือกในสายประกวดหลักของเทศกาลภาพยนตร์เมืองคานส์
พ.ศ. 2551 อภิชาติพงศ์ได้รับเลือกให้เป็นหนึ่งในคณะกรรมการตัดสินรางวัล (ส่วนของภาพยนตร์สายหลัก) ในเทศกาลภาพยนตร์เมืองคานส์ 2008
พ.ศ.2564 อภิชาติพงศ์ เปิดตัวภาพยนตร์เรื่อง Memoria ในเทศกาลภาพยนตร์เมืองคานส์ 2021 (ครั้งที่ 74) ได้สร้างปรากฏการณ์ผู้ชมลุกขึ้นปรบมือ หรือ Standing Ovation นานกว่า 10 นาที ขณะเดียวกัน อภิชาติพงศ์ได้กล่าว "Long Live Cinema" หรือ “ภาพยนตร์จงเจริญ” ออกมา ส่วนภาพยนตร์เรื่องนี้ได้รับ รางวัล The Jury Prize หรือรางวัลพิเศษจากกรรมการ นับเป็นภาพยนตร์เรื่องที่ 2 ที่อภิชาติพงศ์ คนไทยคนเดียวที่ได้รับรางวัลนี้
จุดยืนทางการเมือง

อภิชาติพงศ์ เป็นหนึ่งในผู้ลงชื่อคัดค้านการยุบพรรคอนาคตใหม่
ผลงานภาพยนตร์เรื่องยาว > รักที่ขอนแก่น (Cemetery of Splendour)  (พ.ศ. 2558)

รางวัลและเกียรติยศที่ได้รับ
In competition,  Un Certain Regard - 2015 Cannes Film Festival.
ผลงานภาพยนตร์เรื่องยาว > ลุงบุญมีระลึกชาติ‎ (Uncle Boonmee Who Can Recall His Past Lives)  (พ.ศ. 2553)

รางวัลและเกียรติยศที่ได้รับ
รางวัลปาล์มทองคำ เทศกาลภาพยนตร์เมืองคานส์ ครั้งที่ 63
ผลงานภาพยนตร์เรื่องยาว > แสงศตวรรษ (Syndromes and A Century) (พ.ศ. 2549)

รางวัลและเกียรติยศที่ได้รับ
In competition, Venice Film Festival, Italy, 2006
รางวัลภาพยนตร์ยอดเยี่ยม Lotus du Meuilleur Film-Grand Prix ในงานเทศกาลภาพยนตร์จากเอเชีย ครั้งที่ 9 ประเทศฝรั่งเศส
ผลงานภาพยนตร์เรื่องยาว > สัตว์ประหลาด! (Tropical Malady) (พ.ศ. 2547)

รางวัลและเกียรติยศที่ได้รับ
The Jury Prize, Cannes Film Festival, France, 2004
Age d’or Prize, Cinédécouvertes, Belgium, 2004
Grand Prize, Tokyo Filmex, Japan, 2004
Best Film, The xx International Gay & Lesbian Film Festival in Turin, Italy, 2005
Special Jury Prize, The xx International Gay & Lesbian Film Festival in Turin, Italy, 2005
Special Jury Prize, Singapore International Film Festival, Singapore, 2005
ผลงานภาพยนตร์เรื่องยาว > สุดเสน่หา (Blissfully Yours) (พ.ศ. 2545)

รางวัลและเกียรติยศที่ได้รับ
Le Prix Un Certain Regard, Cannes Film Festival, France, 2002
Golden Alexander Award – Best Film, Thessaloniki Film Festival, Greece, 2002
Grand Prize, TOKYO FILMeX, Japan, 2002
The Circle of Dutch Film Critics Award, Rotterdam International Film Festival 2003
The International Critics Award (FIPRESCI Prize), Buenos Aires Film Festival 2003
Silver Screen Award, Singapore International Film Festival 2003
Best International Film Award, Images Festival, Canada 2004
ผลงานภาพยนตร์เรื่องยาว > ดอกฟ้าในมือมาร (Mysterious Object at Noon) ภาพยนตร์สารคดี (พ.ศ. 2543)

รางวัลและเกียรติยศที่ได้รับ
2nd Prize, Yamagata International Documentary Film Festival, Japan, 2001
NETPAC Special Mention Prize, Yamagata Documentary Film Festival, 2001
Grand Prix - Woosuk Award, JeonJu International Film Festival, Korea, 2001
Special Citation, "Dragons & Tigers," Vancouver Film Festival, Canada, 2000
ผลงานภาพยนตร์เรื่องยาว > Memoria (พ.ศ.2564)

รางวัลและเกียรติยศที่ได้รับ
The Jury Prize, Cannes Film Festival, France, 2021
ภาพยนตร์และวีดิทัศน์ขนาดสั้น

Song Of The City (2561) หนึ่งในโครงการภาพยนตร์สั้น Ten Years Thailand
นิมิต (Meteorites) (2550) ภาพยนตร์สั้นในชุด แด่พระผู้ทรงธรรม
Ghost of Asia/ collaboration with Christelle Lheureux (พ.ศ. 2548)
Worldly Desires, Korea (พ.ศ. 2548)
It is Possible That only Your Heart is Not Enough to Find You a True Love, Korea. (พ.ศ. 2547)
This and Million More Lights, for Nelson Mandela Foundation, South Africa (พ.ศ. 2546)
Golden Ship/ Brugge Museum - Belgium & Opera City Gallery - Japan (พ.ศ. 2545)
Second Love in Hong Kong/ collaboration with Christelle Lheureux (พ.ศ. 2545)
I was Sketching/ segment of multi projections, ICC - Sapporo, Japan (พ.ศ. 2544)
Masumi is a PC Operator/ Fumiyo is a Designer (พ.ศ. 2544)
Haunted Houses: Swan’s Blood/ collaboration with Masahito Araki (พ.ศ. 2544)
Haunted Houses/ Istanbul Biennale, Turkey (พ.ศ. 2544)
Boys at Noon (พ.ศ. 2543)
Malee and the Boy (พ.ศ. 2542)
The Lungara Eating Jell-O/ World Artists for Tibet Exhibition (พ.ศ. 2541)
Thirdworld (พ.ศ. 2540)
Like the Relentless Fury of the Pounding Waves (พ.ศ. 2538)
Kitchen and Bedroom (พ.ศ. 2537)
เครื่องราชอิสริยาภรณ์ต่างประเทศ

ฝรั่งเศส : พ.ศ. 2557 –  เครื่องรัฐอิสริยาภรณ์แห่งศิลปและวรรณกรรม ชั้นเบญจมาภรณ์
จริญญา ศิริมงคลสกุล

| จริญญา ศิริมงคลสกุล |
| --- | --- |

เกิด: 22 มิถุนายน พ.ศ. 2535 (32 ปี) กรุงเทพมหานคร ประเทศไทย
ชื่ออื่น: แก้ว
ศิษย์เก่า: มหาวิทยาลัยนานาชาติแสตมฟอร์ด
อาชีพ:  นักร้อง  นักแสดง  พิธีกร  นางแบบ  ยูทูบเบอร์ 
คู่สมรส: โทนี่ รากแก่น (2563–ปัจจุบัน)
อาชีพทางดนตรี
ที่เกิด: ประเทศไทย
แนวเพลง:  ทีป็อป  ป็อป  แดนซ์ป็อป  ฮิปฮอป  อาร์แอนด์บี 
เครื่องดนตรี: เสียงร้อง
ช่วงปี: พ.ศ. 2550–ปัจจุบัน
ค่ายเพลง:  กามิกาเซ่  อาร์เอส มิวสิค 
สมาชิกของ: เฟย์ ฟาง แก้ว
 นักดนตรี
จริญญา ศิริมงคลสกุล (เกิด 22 มิถุนายน พ.ศ. 2535) ชื่อเล่น แก้ว เป็นนักร้อง นักแสดง พิธีกรชาวไทย เป็นสมาชิกเฟย์ ฟาง แก้ว ร่วมกับพรปวีณ์ นีระสิงห์ (เฟย์) และธนันต์ธรญ์ นีระสิงห์ (ฟาง) ค่ายกามิกาเซ่ในเครือบริษัทอาร์เอส
ประวัติ

จริญญา เกิดเมื่อวันที่ 22 มิถุนายน พ.ศ. 2535 ที่กรุงเทพมหานคร สำเร็จการศึกษาระดับประถมศึกษาจากโรงเรียนสารสาสน์วิเทศบางบอน ระดับมัธยมศึกษาจากโรงเรียนนานาชาติทรีนิตี้ และระดับปริญญาตรีจากคณะบริหารธุรกิจ สาขาการจัดการธุรกิจการบิน มหาวิทยาลัยนานาชาติแสตมฟอร์ด รุ่นเดียวกับ นนธวรรณทัศ บรามาซ